钦定古今图书集成/明伦汇编/氏族典/第311卷 > 《廖用贤尚友录》 > 程知节
## 钦定古今图书集成/明伦汇编/氏族典/第311卷 > 《廖用贤尚友录》 > 程知节

按《唐书程知节传》：“知节本名䶧金，济州东阿人，善马
槊。隋末所在盗起，知节聚众保乡里。后事李密，密败，
为王世充所获，恶其为人，与秦叔宝来奔，授秦王府
左三统军，从破宋金刚、窦建德、王世充并领左一马
军总管，以功封宿国公。七年，隐太子谮之出为康州
刺史，白秦王曰：‘大王去左右手矣，身欲久全，得乎？知’”
节有死，不敢去。事平，拜太子右卫率，寻迁右武卫大
将军。贞观中，历泸州都督、左领军大将军，改封卢国。
显庆二年，授葱山道行军大总管，以讨贺鲁。师次《怛
笃城》，胡人数千出降，知节屠其城去，贺鲁因远遁。军
还，坐免。未几，起为岐州刺史，致仕，卒。子处亮，尚清河
公主。